Javi Solís ufre una reseña de «La guerra del medrosu»
#000001
¿Por qué ye polo que naguo?, de Candela Fernández Solís
#000003
Esti viernes 5 de abril a les siete la tarde, el poeta xixonés Diego Solís, va presentar el que ye’l so primer poemariu n’asturianu «Y el mundu marcha», na llibrería Casa del libro, asitiada nel 3 de la Plaza Italia, en Xixón.
#000006
El llibru asoléyalu Saltadera Ediciones y nesta ocasión va cuntar cola poeta y vicepresidenta de l’Academia de la Llingua Asturiana, Mara Mori, como presentadora del actu.
#000007
A partir del clásicu del cine mudu The Crowd (una película que desmitificó’l «suañu americanu», conocida ente nós col títulu Y el mundo marcha), Diego Solís constrúi un llibru que, ensin arrenunciar al compromisu social, al sentimientu de desarraigu, al amor y al desamor, cuestiona los valores de la so xeneración; aquella que, na so opinión, teniéndolo too pa triunfar, camina pa contra’l fracasu, col éxodu como filu conductor. Los intertítulos de la película de King Vidor son les estayes qu’estructuren el llibru.
#000008
Siguidor atentu del Surdimientu (cita a Piñán y a Texón), camuda la característica señaldá d’aquellos buscando perfacer una obra más directa, más urbana y vitalista, mientres que les referencies a la música o el cine ganen pesu: nun son un ecu, son parte del poema mesmu.
#000009